ועדת הכלכלה, כנסת 20, פרוטוקול מספר 686, 2018-02-06 14:30

איתן כבל: שלום לכולם, אני שמח לפתוח עוד ישיבה של ועדת הכלכלה של הכנסת.

איתן כבל: מונחת לפנינו ההצעה לסדר של חבר הכנסת סעיד אלחרומי בנושא:

איתן כבל: החלטת קבינט הדיור לאשר את תוכנית מכרה הפוספטים שדה בריר בנגב המזרחי, ובנוסף לכך, בעקבות שיחה שהייתה לי עם סגן שר הבריאות, הוא ביקש ממני לזמן דיון בוועדה בנושא שכותרתו היא: ההשפעה על התושבים ועל הסביבה מכריית פוספטים בשדה בריר.

איתן כבל: ברשותכם, אני רוצה לומר בפתיח של הדיון כמה דברים.

איתן כבל: אני רוצה להזכיר שזה אינו הדיון הראשון בו אנו עוסקים בשדה בריר.

איתן כבל: אולי כאן בוועדה זה הדיון השלישי או הרביעי.

איתן כבל: אני רוצה לדבר על ההסכמה הקודמת שהייתה ולמה נזעקתי לקדם את הדיון, כי סגן שר הבריאות לא יודע שמידי כמה שבועות פניתי אל כל הגורמים שסיכמנו שצריכים לתת לנו דין וחשבון אך אף אחד מהם לא נענה.

איתן כבל: אגיד על מה מדובר.

איתן כבל: הסיכום שיצא מתחת ידינו בישיבה הקודמת היה שייערך מפגש של סגן השר, אז בשבתו כשר הבריאות, ביחד אתי, ביחד עם נציגי משרד התשתיות הלאומיות, האנרגיה והמים, ביחד עם המשרד להגנת הסביבה.

איתן כבל: התכנסנו כמדומני בחדר הוועדה של הסיעה שאתה חבר בה ושם סוכם העניין הבא, זה היה הסיכום שהוא רוח הדברים שעלו בדיון כאן.

איתן כבל: באותו דיון לא רצינו להיכנס בשום פנים ואופן לשאלה האם שדה בריר במתכונת כפי שמוצעת יהווה בעיה בריאותית לתושבים, כן או לא.

איתן כבל: זה היה הסיכום שגם סגן השר, בשבתו כשר, הסכים לקבל.

איתן כבל: מכיוון שאין אֵמון למערכות, אני לא רוצה להיכנס, וגם לא הסכמתי להיכנס לדיון האם תסקיר הסביבה והבריאות שהונח הוא טוב או לא טוב.

איתן כבל: סיכמנו וקבענו שנתכנס ונסכים על העסקת חברה חיצונית, שמי שיכין עבורה עבודה בעניין – אז שאול מרידור בשבתו כמנכ"ל משרד התשתיות הלאומיות, האנרגיה והמים לקח על עצמו להכין, ואפילו דיברנו פחות או יותר לאן יפנו ומה יעשו.

איתן כבל: התכנסנו וקבענו זאת.

איתן כבל: יתרה מכך, הייתה התכנסות של הוועדה הארצית לתכנון ובנייה והנושא היה על סדר היום שלה.

איתן כבל: הזעיקו אותי תושבים.

איתן כבל: התקשרתי אז בטלפון לאביגדור יצחקי והוא אמר לי: "איתן, לא יקום ולא יהיה.

איתן כבל: כל הדיונים האלה, עד שלא נגיע להבנות ולסיכום לא נקדם את התהליך.

איתן כבל: " אני אומר לכם, אמת דיברתי.

איתן כבל: כל מילה נכון לרגע זה – אמת דיברתי.

איתן כבל: פניתי יותר מפעם אחת, מידי תקופה, ויש מכתבים ופניות שלי, כדי לראות איפה התהליך הזה עומד.

איתן כבל: אני אומר לכם, במה שתלוי בי, אני אומר לך אדוני סגן השר, ולא מעניין אותי מה יהיה, אני לא רוצה להיכנס עכשיו לדיון – וגם פה לא אאפשר – אם זה כן פוגע או לא פוגע.

איתן כבל: יהיו אלה שיאמרו שזה פוגע, יהיו אלה שיאמרו שזה לא פוגע.

איתן כבל: זה לא מעניין אותי.

איתן כבל: אינני איש מקצוע וגם אינני גר שם.

מיקי רוזנטל: וגם לא עושים ניסויים בבני אדם.

דב חנין: כך קבעה ועדת הלסינקי.

יעקב ליצמן: קודם כול שיהיו בני אדם.

איתן כבל: תודה לחברים שלי שהם גוף מסייע עבורי אבל אני עדיין לא בשלב הזה.

איתן כבל: כל אשר אני מנסה לומר לכם ולי, עד שלא נממש את ההסכם – אני אומר לך, אדוני סגן השר – עד שלא נממש את מה שקבענו כאן בוועדה, וחלק ניכר מן האנשים שנמצאים כאן היה גם באותו דיון כשהעניין הזה סוכם, יש לעמוד בהתחייבויות.

איתן כבל: הייתה התחייבות שלא יוצאים לדרך כל עוד אין את הבדיקה החיצונית הזאת.

איתן כבל: אני אתבע, ואמשיך לתבוע את העניין הזה.

איתן כבל: אם זה לא יקרה, במה שתלוי בי, אעשה הכול כדי שהתהליך הזה לא יתקיים.

איתן כבל: זה הכול.

איתן כבל: זה שלב א'.

איתן כבל: אדוני סגן השר, בבקשה.

יעקב ליצמן: תודה, אדוני היושב-ראש, ידידי חבר הכנסת כבל.

יעקב ליצמן: אני רוצה להקדים כמה דברים וגם קצת לחלוק עליך.

יעקב ליצמן: אני רוצה להסביר.

יעקב ליצמן: אני סגן שר הבריאות, הממונה על הבריאות.

יעקב ליצמן: הייתי שר, סגן שר, לא משנה כרגע.

יעקב ליצמן: אני אחראי על הבריאות.

יעקב ליצמן: אני לא מתערב בחוץ וביטחון, זה לא העסק שלי, אני לא מתערב בדברים אחרים שלא שייכים שלי.

יעקב ליצמן: בריאות זה שלי, אני אחראי.

יעקב ליצמן: הכרייה בשדה בריר מזיקה לאנשים והורגת אנשים.

יעקב ליצמן: אפשר לצטט אותי.

יעקב ליצמן: עוד מעט גם אגבה את עצמי.

יעקב ליצמן: תפקידי כשר, כסגן שר, להתריע ולצעוק, לעשות כל שניתן כדי למנוע נזק לבריאות של אנשים.

יעקב ליצמן: לכל מה שאמרת, אדוני היושב-ראש, אני מסכים, אבל במסקנות אגיד לך על מה אני חולק.

יעקב ליצמן: הם עשו מחטף והעבירו את זה בניגוד להבטחות שניתנו.

מיקי רוזנטל: מי זה "הם", אדוני?

מיקי רוזנטל: רק שנבין.

איתן כבל: המועצה הארצית, משרדי הממשלה הרלוונטיים.

יעקב ליצמן: מינהל התכנון, האגף לתכנון ארצי.

יעקב ליצמן: אני לא יודע.

יעקב ליצמן: אגב, לפני שאני ממשיך, אני מוחה על כך שאני לא חבר שם.

יעקב ליצמן: לא אני באופן אישי אלא משרד הבריאות.

יעקב ליצמן: אני חושב שבריאות יש בכל מקום.

יעקב ליצמן: רק תשקיף.

יעקב ליצמן: לא רצו לתת לי.

יעקב ליצמן: נלחמתי על זה.

יעקב ליצמן: לא משנה.

יעקב ליצמן: הסיכום היה שיהיה תסקיר.

יעקב ליצמן: הם עשו מחטף.

יעקב ליצמן: היום אני לא מוכן לשום תסקיר עד שהם לא יבצעו את ההחלטה.

איתן כבל: זה ברור.

איתן כבל: את זה אני מקבל, בזה אני אתך.

איתן כבל: אם צריך, אכנס אפילו לקואליציה.

איתן כבל: ..

יעקב ליצמן: אני לא רוצה לשמוע כלום.

יעקב ליצמן: אין שום תסקיר.

איתן כבל: אני אתך.

יעקב ליצמן: יכול להיות.

יעקב ליצמן: אני לא יודע מה זה קואליציה, הכול יכול להיות, לך תדע.

דב חנין: פיקוח נפש דוחה אפילו קואליציה.

דב חנין: ..

מיקי רוזנטל: אבל אין פה עניין של קואליציה.

יעקב ליצמן: שום דבר לא יהיה בכוח של המדינה כאן.

יעקב ליצמן: לא האמנתם גם שאני אתפטר כשר, הפתעתי אתכם.

יעקב ליצמן: הכול יכול להיות.

יעקב ליצמן: רבותי, עשינו תסקיר כבר פעם אחת, ולא אני, שרת הבריאות הקודמת עשתה את זה.

יעקב ליצמן: בתסקיר הקודם לקחנו גורם בין-לאומי מחוץ לארץ.

יעקב ליצמן: הוא אמר שהתקן שמותר לעשות כריות הוא 1/10,000, ובמקום הזה זה 6.6/10,000, פי שש.

יעקב ליצמן: איך אפשר לעבור על זה לסדר היום?

יעקב ליצמן: לא מעניין אותי כסף, לא מעניין אותי ביזנס, לא מעניין אותי שום דבר, לא מעניין אותי אף אחד שיעשה כאן בלגן.

יעקב ליצמן: אני אעשה את הבלגן הכי גדול.

יעקב ליצמן: זה נוגע לבריאות של אנשים ולא מעניין אותי בדואים, לא מעניין אותי ערבים, לא מעניין אותי חרדים, לא מעניין אותי חילונים ולא מעניין אותי אף אחד.

יעקב ליצמן: אני אעמוד בראש חץ בעניין הזה.

יעקב ליצמן: לכן הוועדה צריכה להגיע למסקנות ברורות היום.

יעקב ליצמן: את ההצגה של הבדיקה, מי שרוצה, אפשר להמציא לכם אחר כך, לא הכנתי את זה לכולם, אבל ברור שאלו הן המסקנות.

יעקב ליצמן: 6.6/10,000, כאשר התקן הוא 1/10,000.

יעקב ליצמן: אני פונה אל הוועדה, אני מבקש שאחת המסקנות תהיה שלא עושים כלום עד שלא מקיימים את ההחלטות.

מיקי רוזנטל: עם כל הכבוד, זה פררוגטיבה של הממשלה, לא של הוועדה.

מיקי רוזנטל: אדוני יודע את זה.

איתן כבל: זה הודעה שהוא מוסר לא לנו.

יעקב ליצמן: אדוני, אל"ף, אני יודע.

יעקב ליצמן: בי"ת, עשיתי את זה.

יעקב ליצמן: עובדה שמשרד הבריאות ערער.

מיקי רוזנטל: לא שאלנו אותך מי עמד מאחורי הפנייה של שר הבריאות.

מיקי רוזנטל: אנחנו יודעים.

מיקי רוזנטל: אני יודע, אני מאמין.

יעקב ליצמן: לא משנה.

יעקב ליצמן: שר הבריאות ערער על זה.

יעקב ליצמן: אני מניח שזה יגיע לממשלה, יכול להיות שמהר מאוד.

יעקב ליצמן: ההחלטה היום צריכה להיות חד וחלק, חד וחלק: קודם כול לבטל את ההחלטה של ועדת התכנון, ואחר כך נדבר על התסקיר.

מיקי רוזנטל: אני חושב שכולנו מאחוריך עוד לפני שפצחנו בדיבורים.

יעקב ליצמן: אתה יודע מה תהיה הכותרת, שהקואליציה באה בטענות.

מיקי רוזנטל: שיגידו, נו.

איתן כבל: חברות וחברים, תודה.

איתן כבל: חבר הכנסת אלחרומי שהגיש את ההצעה לסדר, ראשון הדוברים, בבקשה, ולאחר מכן נפתח את הדיון: לסירוגין ידברו חברי כנסת ואורחים.

איתן כבל: כמובן שראשון האורחים שידבר יהיה ראש עיריית ערד.

סעיד אלחרומי: תודה, כבוד היושב-ראש, תודה גם לסגן השר שנרתם והגיש את הערעור על החלטת קבינט הדיור שהפתיעה אותנו לאחר המסקנות של הוועדה.

סעיד אלחרומי: קראתי את מה שעבר בגלגולים של המכרה הזה.

סעיד אלחרומי: לא אוסיף הרבה מעבר למה שאמר סגן השר.

סעיד אלחרומי: בנושא הבריאות כולנו, כולם מסכימים שזה מזיק, שזה יזיק לכל תושבי הנגב המזרחי, לתושבי ערד, תושבי כסייפה, אל-פורעה, כולם יינזקו מהמכרה הזאת.

סעיד אלחרומי: בנוסף לכך, אלפי אנשים באזור אל-פורעה ואז-זערורה, בעצם המכרה הזה גוזר עליהם לעבור מן האזור הזה.

<קריאה: כמה תושבים?

סעיד אלחרומי: באל-פורעה יש 10,000 תושבים, באז-זערורה יש 3,000 תושבים.

איתן כבל: אולי זו הדרך לפנות את הבדואים...

סעיד אלחרומי: בדיוק.

מיקי רוזנטל: אל תיתן לאף אחד רעיונות.

מיקי רוזנטל: ..

סעיד אלחרומי: ראשית, המכרה יגרום נזק לבריאות לא רק לאל-פורעה ואז-זערורה שיפונו ולעוד כפר קטן לידם, אלא גם לערד, לכסייפה, לתל ערד, למבואות ערד, לכל הישובים הערבים והיהודים שיהיו בסביבה.

סעיד אלחרומי: שנית, יש חלופות ויש פוספטים באזור.

סעיד אלחרומי: יש חלופה בהר נשפה, כמדומני, שהוא שמורת טבע וקצת רחוק.

סעיד אלחרומי: יעלה כסף להוביל את הפוספטים ל"רותם", ואם החלופה הזאת תעלה יותר כסף מן החלופה של שדה בריר אז מוותרים עליה והולכים לכיוון שגורם לנזק לתושבים.

סעיד אלחרומי: דבר נוסף, לפי המידע שיש בידי לא בכל הפוספטים שייכרו שם יוכנו מוצרים.

סעיד אלחרומי: חלק מן הפוספטים, כשליש, יעבור לחוץ לארץ, למפעלים שנמצאים בחוץ לארץ בכדי להגדיל את הקופה של החברה הזאת.

סעיד אלחרומי: אדוני סגן השר, שוב, כל הכבוד.

סעיד אלחרומי: אנחנו מחזקים את ידך בנושא הזה.

סעיד אלחרומי: אתה ראש החץ בנושא הזה.

סעיד אלחרומי: כולנו, תושבי הנגב: תושבי ערד, כסייפה, אל-פורעה, כל תושבי הנגב נעמוד נגד התוכנית הזאת.

סעיד אלחרומי: ביום חמישי בשעה 16:00 נערוך הפגנת המונים בכניסה לערד.

סעיד אלחרומי: אני מזמין את כולם להגיע.

יעקב ליצמן: בעזרת השם, אשתתף בהפגנה.

איתן כבל: תודה רבה.

איתן כבל: חבר הכנסת אלחרומי דיבר באריכות מכיוון שהוא היה ממגישי ההצעה.

סעיד אלחרומי: מיותר לציין שאני מבקש לבטל את הכול, הכול, כפי שאמר סגן השר.

איתן כבל: אני רוצה לומר לגבי האחרים, שזה לא תקדים.

איתן כבל: אדוני ראש העירייה, בבקשה.

<ניסן בן חמו: צהרים טובים לכולם.

<ניסן בן חמו: אני ראש עיריית ערד.

<ניסן בן חמו: כפי שהיושב-ראש ציין כבר, זו לא הפעם הראשונה שאנחנו יושבים פה בדיון המדובר.

<ניסן בן חמו: אחד הדברים הכי חשובים, וזה נאמר, וזה חוזר כחוט השני, הוא נושא בריאות הציבור.

<ניסן בן חמו: אנחנו נמצאים בנגב.

<ניסן בן חמו: גם כך אנחנו מתמודדים עם קשיים כאלה ואחרים.

<ניסן בן חמו: ושוב, יש איזו עננה שמרחפת מעלינו ומסרבת לפוג.

<ניסן בן חמו: אני משתתף בשבחים לסגן השר על האמירה הברורה.

<ניסן בן חמו: אמנם יש לנו חילוקי דעות בדברים אחרים.

יעקב ליצמן: אני לא מאמין.

יעקב ליצמן: ..

איתן כבל: יש הזדמנות לשנות את זה כאן.

<ניסן בן חמו: אבל אני חושב שפה אנחנו תמימי דעים בנושא הזה של בריאות הציבור.

<ניסן בן חמו: כבר ניתנו החלטות, והחלטות על החלטות.

<ניסן בן חמו: אנחנו מבקשים את הבהירות, לדעת שאין פה סכנה לבריאות הציבור, נקודה.

<ניסן בן חמו: אין לנו עניין נגד התעשייה, זה משהו שאנחנו גם כך מקדמים, אבל באספקט הזה, כשמאזנים בין תעשייה לבין בריאות הציבור, בריאות הציבור גוברת על הכול, נקודה, סימן קריאה.

<ניסן בן חמו: אני חלק מוועדת העורכים.

<ניסן בן חמו: אנחנו רואים שהתהליכים מתקדמים בדרך כזאת או אחרת ויוצרים מין עובדה מוגמרת.

<ניסן בן חמו: החשש הגדול הוא שיגידו: זה עובדה, קיים, נקודה.

<ניסן בן חמו: אני יכול להראות תהליך דומה, וזה חשוב, שבו לדוגמה שדה תעופה בין-לאומי נוסף, היה ויכוח, האם יקום ברמת דוד, האם בנבטים.

<ניסן בן חמו: כאשר זה הגיע למועצה הארצית ההחלטה הייתה: נקדם תוכניות מפורטות לשני המקומות, אי אפשר להכריע עכשיו, נכריע בעתיד.

<ניסן בן חמו: פה אין חלופה אחרת.

<ניסן בן חמו: בעצם סימנו את המטרה, אומרים: זה כאן, וכאן זה יהיה, אין שום אפשרות אחרת.

<ניסן בן חמו: זאת אחת הטענות העיקריות שלנו.

<ניסן בן חמו: חברים, רוצים לקדם את התעשייה – אין בעיה.

<ניסן בן חמו: יש מקומות נוספים שצריך לבחון האם הם מזיקים יותר או פחות.

יעקב ליצמן: אני רוצה להעיר לך, אדוני ראש העירייה, בעקבות דבריך, יוחנן לוקר בזמנו דיבר אתי על הפרויקט הזה.

יעקב ליצמן: שאלתי אותו אם יש עוד מקום אפשרי.

יעקב ליצמן: הוא אמר שהוא לא יודע ושהוא יחזור אליי עם תשובה.

יעקב ליצמן: הוא חזר אליי אחרי שבועיים ואמר לי: יש.

<ניסן בן חמו: יש, אנחנו יודעים בוודאות שיש.

יעקב ליצמן: מה שאתם אומרים, זה דבר אחד.

יעקב ליצמן: גורם מוסמך אמר לי כך.

מיקי רוזנטל: אני רוצה להתייחס אחר כך לדברים שאתה אומר, אדוני.

<ניסן בן חמו: לכן על אחת כמה וכמה זה מתבקש.

<ניסן בן חמו: חברים, בסוף מדובר בבני אדם, בחיים של אנשים, ואני חושב שזה גובר על הכול.

יעקב ליצמן: היום הוא יושב-ראש כי"ל.

איתן כבל: תודה, אדוני ראש העירייה.

איתן כבל: רשות הדיבור לחבר ותיק בוועדה, חבר הכנסת חאג' יחיא, בבקשה.

עבד אל חכים חאג' יחיא: כבוד היושב-ראש, כבוד סגן השר, חברים, הנושא הזה עלה כמה פעמים.

עבד אל חכים חאג' יחיא: חשבתי שהוא ירד לגמרי אחרי הישיבה האחרונה.

עבד אל חכים חאג' יחיא: למה?

עבד אל חכים חאג' יחיא: אז התייחסתי יותר לישובים אז-זערורה ואל-פורעה ואמרתי: יש לכם מזל שהקימו את ערד לידכם ואז בגלל ערד לא יעשו לכם טרנספר.

עבד אל חכים חאג' יחיא: בהחלטה שלהם אז אמרו: אחרי סיום המכרה תחזרו לבתיכם.

עבד אל חכים חאג' יחיא: אז שאלנו: כמה זמן?

עבד אל חכים חאג' יחיא: אמרו: 45 שנים.

עבד אל חכים חאג' יחיא: אחרי 45 שנים אתם יכולים לחזור לישוב שלכם, לבנות אותו מחדש.

עבד אל חכים חאג' יחיא: קודם כול, אני מחזק את ידיך, כבוד סגן השר, אנחנו אתך.

עבד אל חכים חאג' יחיא: אנחנו מבקשים שהעמדה האיתנה שלך תמשיך עד הסוף.

עבד אל חכים חאג' יחיא: אנחנו נאבקים אתך כי בריאות הציבור, בריאות בני אדם לא נתונה למשא ומתן ולא מוותרים עליה, בוודאי לא מול כלכלה.

עבד אל חכים חאג' יחיא: אני לא מדבר על הכלכלה, אנחנו מדברים על רווחים של חברה עסקית אחת.

עבד אל חכים חאג' יחיא: זה לא רווחים לכלכלה של המדינה, אלה רווחים של אנשים ספציפיים.

עבד אל חכים חאג' יחיא: לכן אני חושב, קודם כול צריך לבטל את ההחלטה, ואחר כך לדון באופציות למקומות אחרים.

עבד אל חכים חאג' יחיא: ההבדל הוא בעלוּת של השינוע של אותם פוספטים, לא בדבר אחר.

עבד אל חכים חאג' יחיא: תודה רבה.

איתן כבל: תודה, אדוני.

איתן כבל: ד"ר מיה נגב מאוניברסיטת חיפה, נציגת איגוד רופאי בריאות הציבור, ולאחר מכן חבר הכנסת מיקי רוזנטל, בבקשה.

<מיה נגב: כבוד היושב-ראש, תודה רבה.

<מיה נגב: אני רוצה לציין שאיגוד רופאי בריאות הציבור תומך בעמדת משרד הבריאות, בעמדת סגן שר הבריאות.

<מיה נגב: העובדה שלא נערך תסקיר השפעה על הבריאות, וכל ההתגלגלות שתיארת בראשית דבריך, היא בגלל שאין חוק תסקיר השפעה על הבריאות בישראל.

<מיה נגב: אמרו לנו בעבר שניסו לקדם חוק כזה, שזה יקל תהליכים.

<מיה נגב: עכשיו אנחנו רואים שלהיפך, בגלל שלא בדקו את הדברים כפי שצריך אז הנושא מתעכב.

<מיה נגב: לא צריך להמציא את הגלגל.

<מיה נגב: תסקיר השפעה על הבריאות קיים בעולם כבר עשרים שנים על פי הגדרת ארגון הבריאות העולמי.

<מיה נגב: יש לו עקרונות פשוטים.

<מיה נגב: בריאות היא מצב של רווחה פיזית, נפשית וחברתית.

<מיה נגב: על פי הגדרת ארגון הבריאות העולמי יש להתייחס אליה בכל האוכלוסיות.

<מיה נגב: בתסקיר השפעה על הבריאות בוחנים את כל החלופות, כולל חלופת האפס, שצריכה להיות על השולחן, ובודקים איך הן ישפיעו על בריאות כל האוכלוסייה, הן בהיבטים כמו הערכת חשיפה של זיהום אוויר והן בהיבטים אחרים.

<מיה נגב: העקרונות של שקיפות ובריאות הציבור הם גם בבסיס התסקיר והוא צריך להיות פתוח לכול.

<מיה נגב: איגוד רופאי בריאות הציבור ישמח מאוד לקדם, בעזרת הוועדה, את החוק לגבי תסקיר השפעה על הבריאות.

<מיה נגב: גם הר"י (ההסתדרות הרפואית) הגישה עתירה לבג"ץ לגבי המקרה של שדה בריר והצורך בתסקיר השפעה על הבריאות.

<מיה נגב: התשובה של השופטים הייתה שהעתירה מוקדמת מדי בגלל שהתוכנית עדיין לא אושרה.

<מיה נגב: עכשיו כשהתוכנית אושרה, יש מקום לשקול גם את הנושא הזה על מנת שיהיה תסקיר השפעה על הבריאות בישראל בחוק, גם ברמה הכללית וגם תסקיר על פי ארגון הבריאות העולמי ברמה הספציפית של שדה בריר.

<מיה נגב: תודה.

איתן כבל: תודה, גברתי.

איתן כבל: חבר הכנסת מיקי רוזנטל, ולאחר מכן נציג המשרד להגנת הסביבה.

איתן כבל: בבקשה.

מיקי רוזנטל: תודה רבה, אדוני היושב-ראש.

מיקי רוזנטל: אומר דברים בקצרה, בפרגמנטים, ולא אחזור על דברים שנאמרו.

מיקי רוזנטל: כמובן שהבריאות היא הדבר הכי חשוב, אבל גם התעסוקה בנגב היא דבר חשוב מאוד ואסור חלילה לזלזל בעניין הזה.

מיקי רוזנטל: גם בערד עצמה מתגוררים הרבה מאוד אנשים שעובדים בכי"ל ואנחנו צריכים לדאוג שיהיה המשך תעסוקה בנגב.

מיקי רוזנטל: זה חלק מרווחת התושבים וצמיחת הנגב, וזה לא עניין פעוט.

מיקי רוזנטל: זה לא אומר שצריך, חלילה, לסכן את בריאות התושבים.

מיקי רוזנטל: בעניין הזה – ואני לא יודע אם יגיעו לתוצאות חד-משמעיות – אבל יש לנקוט בעיקרון הזהירות המונעת.

מיקי רוזנטל: המשמעות של עיקרון הזהירות המונעת היא שאם יש ספק וזה מסכן את חיי התושבים, ולא משנה אם זה פי שש או פי ארבע תחלואה, גם פי ארבע זה מספיק כדי להחליט שהמכרה לא יהיה שם.

מיקי רוזנטל: עכשיו אני רוצה לדבר בעיקר על האלטרנטיבות.

מיקי רוזנטל: הנושא הזה לא נבדק מעולם ברצינות, למרות שדרשנו את הדבר הזה שוב ושוב ושוב.

מיקי רוזנטל: האלטרנטיבות הן רק שאלה של מחיר.

מיקי רוזנטל: לא אם יש עוד פוספטים בנגב – יש, כפי שנאמר לך, אדוני סגן השר – אלא השאלה היא עומקם והעלות של כרייתם, וזה עולה יותר כסף.

מיקי רוזנטל: אז מה?

מיקי רוזנטל: אז יהיו קצת פחות רווחים, אפילו המדינה אולי תצטרך לוותר על תמלוגים, אבל לא נסכן חיי תושבים.

מיקי רוזנטל: אני חושב שלצד תסקיר הבריאות, שהוא קרדינלי וקריטי כמובן, צריך לעשות סוף כל סוף תסקיר של כריית פוספטים בנגב כדי שתהיה תמונה חד-משמעית.

מיקי רוזנטל: יש כל מיני אנשים האומרים: לא, פה לא, ופה יש ערך טבע מוגן, ופה אנחנו לא רוצים, ופה זה רחוק מדי ופה זה קרוב מדי.

מיקי רוזנטל: יש עוד פוספטים בנגב.

מיקי רוזנטל: צריך לבדוק היכן הם נמצאים ואיך מוציאים אותם.

מיקי רוזנטל: יש גם בידי כי"ל נתונים אבל אנחנו צריכים שתהיה לנו תמונה אובייקטיבית של המדינה בעניין הזה, ואז אפשר יהיה לדון בחלופות ובמחירן.

מיקי רוזנטל: הדבר האחרון שאני רוצה לומר הוא בעניין חשוב מאוד, והוא משמעותי ביותר.

מיקי רוזנטל: מחיר הפוספטים בעולם נמצא בצניחה.

מיקי רוזנטל: חלק גדול מן הפוספטים שכי"ל כורה בנגב היא מייצאת במוצרים אחרים לחוץ לארץ.

מיקי רוזנטל: ניתן לאפשר לה לייבא ממרוקו, למשל, שיש שם פוספטים בשפע ומחירם זול מאוד.

מיקי רוזנטל: אבל עיקר הטענה שלי כיום היא כדלקמן: למדינת ישראל לא נכון לאפשר היום כריית פוספטים כי היום זה חומר שנמצא בשפע בעולם ומחירו בירידה.

מיקי רוזנטל: בעוד שניים, שלושה וארבעה עשורים, כשיהיה מחסור בפוספטים בעולם, מדינת ישראל תוכל ליהנות מזה, ואז אולי יהיו גם טכנולוגיות שלא יסכנו את בריאות הציבור.

מיקי רוזנטל: תודה רבה.

איתן כבל: תודה, אדוני.

איתן כבל: נציג המשרד להגנת הסביבה.

איתן כבל: יש כאן את נציגי מינהל התכנון?

איתן כבל: אאפשר לגברתי להתייחס כמובן.

איתן כבל: בינתיים רק תתרשמי מן האווירה.

איתן כבל: ..

מיקי רוזנטל: מה שעשית עכשיו הוא המלצה לביטול עצמי.

מיקי רוזנטל: ..

איתן כבל: שום דבר לא אישי.

איתן כבל: ..

<שחר סולר: צהרים טובים.

<שחר סולר: אני ראש אגף תכנון במשרד להגנת הסביבה.

<שחר סולר: נמצאת כאן גם ד"ר לבנה קורדובה מאגף איכות אוויר למקרה שיהיו שאלות ספציפיות ממוקדות.

<שחר סולר: ההחלטה אם לקדם או לא לקדם תוכנית באתר שדה בריר, או בכל אתר אחר בישראל שיש בו פוספטים, היא לא החלטה של המשרד להגנת הסביבה.

<שחר סולר: אנחנו חלק ממערכת התכנון.

<שחר סולר: בסופו של דבר מתקבלות החלטות וצריך ליישם אותן או להתקדם בצורה הטובה ביותר והנכונה ביותר.

יעקב ליצמן: זה בניגוד להחלטות הוועדה.

<שחר סולר: אני לא חושב שזה בניגוד.

<שחר סולר: יש החלטה של מוסד תכנון.

יעקב ליצמן: חד-משמעית.

יעקב ליצמן: אקרא לכם את ההחלטות.

<שחר סולר: תן לי להתקדם ואסביר לפחות איפה אנחנו עומדים.

מיקי רוזנטל: יש שאלה אחת:

מיקי רוזנטל: האם נדרש תסקיר סביבתי לפני כל התקדמות?

<שחר סולר: בוודאי.

איתן כבל: לפי הפתיח אני מבין שמבחינת

איתן כבל: כם אין בעיה לכרות?

דב חנין: המשרד להגנת הסביבה בנושא הזה מגמגם.

דב חנין: זה מסורת של המשרד.

יעל כהן-פארן: שלא לומר: משקר.

איתן כבל: סליחה, יעל כהן-פארן, את לא רוצה שידברו אליך כך.

יעל כהן-פארן: לא אמרתי את זה על שחר סולר.

יעל כהן-פארן: אמרתי את זה על המשרד.

איתן כבל: אני לא מוכן שנדבר כך עם פקידי ציבור.

איתן כבל: גם את היית נציגה.

יעל כהן-פארן: אבל נציגי המשרד שעליהם אני מדברת לא נמצאים כאן.

איתן כבל: אני לא מוכן לזה.

יעל כהן-פארן: בסדר, אז שלא ישקרו.

איתן כבל: יעל כהן-פארן, אוציא אותך, בחברות.

איתן כבל: אלא אם כן את באמת רוצה לצאת.

איתן כבל: זה לא הגון ולא מכובד.

איתן כבל: עד אתמול ישבת בשורות האלה.

איתן כבל: זה לא הוגן.

יעל כהן-פארן: לא מהצד של הממשלה.

איתן כבל: לא משנה, לא רק מהממשלה, גם ממקומות אחרים.

איתן כבל: זה לא מאפשר לנו את החופש הזה.

איתן כבל: היו כאן דיונים שלמים בכנסת על היחס לעובדי הציבור.

איתן כבל: בבקשה, בואו נכבד.

<שחר סולר: תודה, כבוד היושב-ראש.

<שחר סולר: אנחנו בהחלט לא מתנגדים שיהיה תסקיר השפעה על הבריאות.

<שחר סולר: מעולם לא הייתה התנגדות לתסקיר השפעה על הבריאות.

<שחר סולר: עבדנו ביחד עם משרד הבריאות לכתוב הנחיות, איך כותבים תסקיר השפעה על הבריאות, איך עושים נהלים לתסקיר השפעה על הבריאות.

<שחר סולר: אבל הדבר הזה לא מבוצע במשך שנים.

יעקב ליצמן: מי אשם בזה?

מיקי רוזנטל: אבל אי אפשר לקדם את התוכנית בלי הדבר הזה.

יעקב ליצמן: למה אתה זורק בוץ?

יעקב ליצמן: מי אשם בזה?

<שחר סולר: אני לא יודע מי אשם בזה.

יעקב ליצמן: אתה לא יודע, אז למה אתה אומר את זה?

יעקב ליצמן: אולי זה נגד השר שלך?

יעקב ליצמן: אולי זה נגד המשרד שלך?

<שחר סולר: העובדה היא שתסקירי השפעה על הבריאות, כמה פעמים ניסו לקדם אותם אך הם לא מתקדמים.

יעקב ליצמן: מי אשם?

איתן כבל: אני רוצה להבין.

איתן כבל: אני רק יודע מי אמרו שנולד מרוח הקודש.

איתן כבל: אין פה רוח קודש.

איתן כבל: כשאומרים מי עשה ומי לא עשה, הפרוטוקול מבולבל כי אחרי שאתה תלך ואני אלך, יום אחד יבוא מישהו וירצה לעשות עבודה על ההתנהלות.

איתן כבל: יגידו: היה שחר אחד מן המשרד להגנת הסביבה והוא אמר שהיו ניסיונות.

איתן כבל: מי היו?

איתן כבל: למה היו?

איתן כבל: אני צריך לדעת בדיון, אם יש לך ידע אישי.

איתן כבל: אם אתה לא יודע, גם זה בסדר, אני לא מתפלא כאשר באים נציגי ממשלה ולא יודעים, זה לא דבר מפתיע.

איתן כבל: כלומר, בסדר גמור להגיד: "וואלה, לא יודע.

איתן כבל: אנחנו בעד שיוגש תסקיר השפעה על הבריאות".

איתן כבל: הכול בסדר גמור, ומתקדמים.

איתן כבל: בבקשה, אדוני.

<שחר סולר: לגבי התוכנית הזאת, יש החלטה של המועצה הארצית לבצע תסקיר השפעה על הסביבה.

<שחר סולר: אני כותב את ההנחיות.

<שחר סולר: ההחלטה של המועצה הארצית, בתמיכה שלנו, מבקשת שאנחנו גם נתייעץ עם משרד הבריאות להכניס לשם גם שיקולים של בריאות.

<שחר סולר: הדבר הזה מבוצע.

<שחר סולר: אנחנו נמצאים בעיצומו של תהליך.

<שחר סולר: ההנחיות הללו אמורות להגיע לאישור המועצה הארצית לתכנון ובנייה.

<שחר סולר: שם אנחנו נמצאים כרגע.

<שחר סולר: אני חושב שזה לא סותר החלטות של הוועדה.

איתן כבל: תיכף נשמע.

יעקב ליצמן: אתה מכיר את פרופסור סאמט?

<שחר סולר: אני לא מכיר את פרופ' סאמט, אני לא איש איכות אוויר.

יעקב ליצמן: אז אתה לא רוצה להכיר את פרופ' סאמט?

<שחר סולר: אני חושב שבסיס מידע טוב- - -

יעקב ליצמן: שרת הבריאות הקודמת לקחה את פרופ' סאמט כיועץ והוא הוציא חוות דעת, תסקיר.

יעקב ליצמן: אתה "מצפצף" עליו.

<שחר סולר: אני לא "מצפצף" על אף אחד.

דב חנין: אתם רק מתעלמים.

<שחר סולר: בסיס מידע מוצק הוא דבר שעליו צריך לקבל החלטות.

יעקב ליצמן: אדוני היושב-ראש, האם אתה יכול לשאול את שרת הבריאות הקודמת?

יעקב ליצמן: היא הוציאה לגורמים מחוץ לארץ הכנת תסקיר, ופרופ' סאמט הציג חוות דעת, שזה מזיק.

יעקב ליצמן: הם "מצפצפים" על חוות הדעת הזאת.

איתן כבל: אפנה לגברתי השרה לשעבר.

איתן כבל: שחר סולר, בבקשה, סיימת?

<שחר סולר: כן, סיימתי.

מיקי רוזנטל: אני רוצה לשאול שאלה, אדוני.

מיקי רוזנטל: איך יכול להיות, אם הייתה התליה שיהיה תסקיר בריאותי-סביבתי, ואין כזה, שהתוכניות בינתיים מתקדמות.

מיקי רוזנטל: אז מה אנחנו עושים?

מיקי רוזנטל: זה כמו לעשות תיאוריה אחרי הרישיון.

מיקי רוזנטל: מה הקשר?

<שחר סולר: אולי מינהל התכנון יסביר את ההיררכיה של התכנון.

<שחר סולר: יש תוכנית מפורטת שעליה אנחנו עובדים.

יעקב ליצמן: אבל סוכם כאן אחרת.

מיקי רוזנטל: יש גם אנשים שגרים בערד ומחר הם צריכים להשקיע כסף במלון.

מיקי רוזנטל: התושב אומר: מה, אחכה עד שתגידו אם כן או לא?

מיקי רוזנטל: אתם צריכים להגיד.

איתן כבל: מיקי רוזנטל, סיימת את זכות הצעקה שנתתי לך.

מיקי רוזנטל: סליחה, אני מתנצל.

איתן כבל: בפעם הבאה גם סליחה לא תעזור.

איתן כבל: אני רוצה שהחברים האחרים ידברו, יש כאן רשימה.

איתן כבל: אני קודם כול רוצה לשאול את גברתי בהקשר למה שסגן השר אמר.

איתן כבל: תוכלי להציג מכיוון שעסקת בנושא הזה מקרוב, גברתי.

איתן כבל: בבקשה.

יעל גרמן: בהחלט.

יעל גרמן: אני חייבת לומר שסגן השר ליצמן ואני אוחזים באותה דעה לאורך הזמן.

יעל גרמן: זה מוכיח עד כמה הדעה הזו נכונה.

יעל גרמן: כשאני אומרת "לאורך זמן", אני מתכוונת שכאשר סגן השר היה סגן שר לפניי ולאחר מכן אני כשרה ולאחר מכן הוא כשר ועכשיו כסגן שר, לאורך כל הדרך, כ-8 שנים, אנחנו אוחזים באותה דעה.

יעל גרמן: הכרייה בשדה בריר לא רק תזיק לבריאות אלא תזיק לכל הכלכלה ולתיירות ולערד ולסביבה, שלא לדבר על כך שתהרוס את הישובים הבדואים שנציגיהם יושבים כאן, שתאלץ אותם לעבור ממקומם, שייאלצו לקחת אותם בכוח ובניגוד לרצונם ולעשות להם טרנספר.

יעל גרמן: כל הדברים האלה, בעד מה ולמה?

יעל גרמן: איזה אינטרס נמצא מול האינטרס של הבריאות, אינטרס חברתי ואינטרס כלכלי?

יעל גרמן: יש מחקרים שמראים שהנזק שייגרם מהכרייה הוא מעל 450 מיליון ש"ח.

יעל גרמן: יש על זה מחקר ויש לזה הוכחה.

יעל גרמן: כאשר הגעתי למשרד הבנתי שיש שתי עמדות.

יעל גרמן: דרך אגב, אז המשרד להגנת הסביבה היה אתנו וחשב כמונו, שלא צריך לכרות שם.

יעל גרמן: אני לא יודעת מה קרה למשרד להגנת הסביבה שהוא פתאום שינה את דעתו.

יעל גרמן: הבנתי שיש פה כמה אינטרסים: אינטרס אחד, של משרד הבריאות ובעבר גם של המשרד להגנת הסביבה, שדאג לאיכות הסביבה ודאג לתושבים, שאמר: אין לכרות; ומנגד היה אינטרס אחד, של כי"ל, ואני חייבת לומר עוד אינטרס לגיטימי מאוד של העובדים, שאני מכבדת את האינטרס הזה והוא אינטרס חשוב מאוד.

יעל גרמן: אבל כי"ל, אני לא יודעת אם דאגה לעובדיה, כי"ל דאגה לרווחיה.

יעל גרמן: אלה היו שני האינטרסים.

יעל גרמן: הבנתי שבתוך הקלחת הזאת בוחשים הרבה מאוד גורמים.

יעל גרמן: אמרתי: בואו נרחיק את עדותנו מכאן, בואו ניקח מישהו שלא מכיר את האינטרסים פה ולא מכיר את האינטרסים שם, אדם נקי שיגיע עם ראש אקדמי ויבחן את זה באובייקטיביות.

יעל גרמן: לקחנו את מי שהעידו לנו שהוא אחד המומחים בתחום, פרופ' סאמט.

יעל גרמן: הוא כתב מחקר – יש לי אותו פה, אגיש לך אותו, אפילו תרגמנו אותו – שבו הוא אומר במפורש את הסיכון הקיים.

יעל גרמן: הוא אומר כמובן שאם מדינת ישראל רוצה לקחת על עצמה את הסיכון הזה – זה עניינה, אבל הוא אומר שמדינות בעולם המערבי לא לוקחות את הסיכון הזה.

יעל גרמן: כאשר יש סיכון מהסוג הזה לא יוצאים לפרויקטים.

איתן כבל: תודה, גברתי.

איתן כבל: הדברים שלך האירו את עינינו מאוד-מאוד.

איתן כבל: נעבור עכשיו לאורח, ברשותכם.

איתן כבל: טל אוחנה, סגנית ראש המועצה המקומית ירוחם, בבקשה.

<טל אוחנה: כבוד היושב-ראש, סגן שר הבריאות, מבחינתנו אנחנו כמובן שמים את העניין הבריאותי מעל כל עדיפות אחרת ומבקשים שייערך אותו תסקיר, שכולם מדברים עליו פה.

<טל אוחנה: לא הצלחתי להבין למה הוא עוד לא קרה בתוך כל חלוקת התפקידים בין משרדי הממשלה.

<טל אוחנה: אל לנו להקל ראש במה שחבר הכנסת מיקי רוזנטל דיבר עליו קודם, וזה עניין התעסוקה.

<טל אוחנה: אנחנו בוועדת הכלכלה.

<טל אוחנה: לצערי אנחנו מגיעים לכאן בחודש האחרון כבר שלוש פעמים ועתידים להגיע לכאן שוב בשבוע הבא.

<טל אוחנה: יש מצוקת תעסוקה גדולה מאוד, בנגב המזרחי בפרט ובנגב בכלל.

<טל אוחנה: אני מבקשת שנושא התעסוקה וההזדמנות שעומדת בכל אחת מן האפשרויות שהוצעו כאן לא ירד מסדר היום.

<טל אוחנה: רק בירוחם יש לנו 12% אבטלה, והמספר הזה דומה גם בערד וגם בדימונה, אפילו מספר גדול יותר.

<טל אוחנה: סיפור התעסוקה הוא לא דבר שצריך לשים אותו בצד כשמדברים על העניין הזה.

<טל אוחנה: אמרתי בפתח דבריי, אדוני היושב-ראש, נושא הבריאות הוא הנושא הכי חשוב.

<טל אוחנה: אני רק מבקשת מכבוד היושב-ראש שינסה בכל הכלים העומדים לרשותו לגרום למשרדי הממשלה לבצע את התסקיר שהם צריכים לבצע ולהגיע להחלטה ברורה וסופית בעניין הזה.

איתן כבל: תודה רבה.

איתן כבל: חבר הכנסת יעקב אשר, בבקשה.

אדוני היושב-ראש, אקצר בדבריי.

היושב-ראש ביקש ואני מכבד את זה.

אני יודע, גם מתפקידי הקודם כראש עירייה, כולנו יודעים כמה פרויקטים התעכבו במדינת ישראל, כמה פרויקטים נפלו במדינת ישראל בשל תסקיר השפעה על הסביבה.

הדבר הזה יש עליו חילוקי דעות כאלה ואחרים, אבל בוודאי יש בו איזה היגיון.

אבל שיסבירו לי מה ההיגיון שיש כוח כזה לתסקיר השפעה על הסביבה ואילו אין כוח בפרויקטים מסוג כזה, כאשר הבעיות צפות על השולחן, לתסקיר השפעה על הבריאות.

למה הדבר הזה לא מעוגן?

במקום כמו שדה בריר, למה תסקיר בריאות הוא לא הדבר הראשון?

אני חושב שהיה צריך ליזום לערוך תסקיר כזה גם במקומות אחרים.

יכול להיות שאם למשל במפרץ חיפה היו עושים בעבר, עוד לפני שהקימו חלק מן המפעלים, תסקיר השפעה על הבריאות, אולי היינו מצילים הרבה מאוד אנשים, יכול להיות.

אבל לא יכול להיות שיש, מצד אחד, דוחות רשמיים שהוזמנו על ידי כמה שרים ממשרד הבריאות, לא כולם ממקשה אחת, הדברים האלה נמצאים על השולחן, ומצד שני, כפי שאמרת, "המשרד להגנת הסביבה ישלב אלמנטים של בדיקה גם של בריאות בתוך התסקיר על הסביבה".

כלומר, החי והצומח והעתיקות והדברים האלה חשובים יותר, והבריאות תהיה נספחת לזה.

אני לא שמתי דברים בפיך, כך הבנתי, אבל אני לא תמיד מבין בצורה מושלמת.

אני לא מבין דבר אחד: יושב קבינט הדיור, אותו קבינט דיור שמתכנן באזור הזה עיר חדשה – אגב, תכננו עבורנו את זה, בניגוד לדעתנו – והולכים להביא לשם לפי דבריהם, על פי החלטת הקבינט, עשרות אלפי אנשים לפחות, ואותו קבינט לוקח סיכון בהחלטות כאלה חד-צדדיות.

אני לא מצליח להבין: זה חֶלֶם או זה חוסר אחריות?

אני פשוט לא מצליח להבין את הדבר הזה.

לכן מה שצריך לעשות, צריך לערוך בדיקה אובייקטיבית של תסקיר על הבריאות, כדת וכדין.

אם מי שאמר שיש בעיות סתם חלם אז יתברר החלום, ואם לא אז לא ויגנזו את התוכנית הזאת.

וכן, יעשו מאמץ למצוא מקום אחר, מקום חלופי כדי שאנשים לא יאבדו את פרנסתם.

איתן כבל: תודה.

איתן כבל: רשות הדיבור ליעל כהן-פארן שצריכה לצאת.

איתן כבל: מקיימים היום דיון במסגרת יום זכויות בעלי החיים ואני רוצה לאפשר לה לצאת.

איתן כבל: בבקשה, גברתי.

יעל כהן-פארן: תודה רבה, אדוני היושב-ראש.

יעל כהן-פארן: קודם כול, אני מברכת על קיום הדיון בצורה כל כך מהירה, ואת סגן השר ליצמן על כך שערער בפני הממשלה על החלטת קבינט הדיור.

יעל כהן-פארן: סליחה, אני לא מבינה איך הדבר הזה עולה בקבינט הדיור.

יעל כהן-פארן: מה זה קשור לדיור?

יעל כהן-פארן: מה זה קשור להחלטה על כרייה לצורך חומרי בניין?

דב חנין: זה קשור לדיור כי הולכים להרוס אלפי בתים של אנשים.

דב חנין: ..

יעל כהן-פארן: בדיוק, זה הקשר.

יעל כהן-פארן: קבינט הדיור החליט על כמה מכרות שקשורים לאגרגטים לבנייה, ועל הדרך הכניס את שדה בריר.

יעל כהן-פארן: פשוט לא ייאמן.

יעל כהן-פארן: אני לא רוצה להגיד מילים קשות, כבר כעסת עליי קודם, אבל לדעתי זה גובל בחשדות לשחיתות, אני מצטערת לומר את זה כך.

יעל כהן-פארן: אמרתי קודם דבר שהרגיז כאן כמה אנשים, וגם אותך, אדוני היושב-ראש, אבל לא אמרתי אותו סתם.

יעל כהן-פארן: נציגת המשרד להגנת הסביבה במועצה הארצית לתכנון ובנייה, שלא נמצאת כאן כעת, כאשר אישרו את שדה בריר עוד בסבב הקודם, לפני שהחליטו לצאת לעוד סבב של בדיקה סביבתית-בריאותית, אמרה להם דברים לא נכונים לגבי איכות האוויר הצפויה בערד, ועל סמך המידע הזה אישרו את התוכנית.

יעל כהן-פארן: וגם כשהיא ישבה כאן בישיבה הקודמת שנערכה בנושא לפני שנה וחצי או שנתיים, היא אמרה לנו, במילים אלה שאני פשוט לא יכולה לשכוח, שכאשר הרוח תנשב לכיוון ערד יפסיקו את הכרייה.

יעל כהן-פארן: הרי איך זה יכול לקרות?

יעל כהן-פארן: זה לא ייאמן בכלל.

סעיד אלחרומי: זה דבר מדהים, הצעה מדהימה.

יעל כהן-פארן: אכן הצעה נפלאה.

יעל כהן-פארן: הרי זה לא ייתכן.

יעל כהן-פארן: זה פשוט לשקר לציבור ולשקר לוועדות התכנון.

יעל כהן-פארן: זה לא תקין.

יעל כהן-פארן: אני לא יכולה להבין איך החליטו – השר גבאי היה השר להגנת הסביבה כאשר ליצמן היה שר הבריאות וביחד יצאתם בהכרזה שבוחנים את הכול מחדש ועושים תסקיר בריאותי-סביבתי חדש, אך שום דבר לא קרה מזה.

יעל כהן-פארן: גבאי הוא כבר מזמן לא השר להגנת הסביבה.

יעל כהן-פארן: התוכנית הזאת לא צריכה לעבור, לא בקבינט דיור ולא בשום מקום אחר.

יעל כהן-פארן: תודה רבה.

איתן כבל: תודה גברתי.

איתן כבל: חבר הכנסת יוסף אלעטאונה ולאחר מכן גילי סופר, בבקשה.

יוסף עטאונה: כבוד היושב-ראש, כבוד סגן השר, קודם כול אני מברך ומחזק את ידיך על העמדה נגד התוכנית.

יוסף עטאונה: לא אחזור על הדברים שאמרו חבריי כאן אבל נושא הבריאות אכן חשוב, התיירות חשובה, גם איכות הסביבה וגם תעסוקה הם נושאים חשובים.

יוסף עטאונה: חשוב לומר את האבסורד, שאנשי מינהל התכנון שיושבים כאן תומכים בהחלטה שמתקבלת בקבינט הדיור ולא רואים את הנציגים של הכפרים אל-פורעה ואז-זערורה, 7,000–10,000 תושבים, שנציגיהם נמצאים כאן.

יוסף עטאונה: איזו עזות מצח ובושה, שמדינה שבאה לתכנן מכרה פוספטים רואה מול עיניה את הפוספטים, רואה את אנשי ההון, את ראש הממשלה.

יוסף עטאונה: הכירו בכפר אל-פורעה, שהוא כפר בלתי מוכר ואנשים חיים בו מלפני 1948.

יוסף עטאונה: אני לא יודע איך במדינה מתוקנת, כאשר האחריות שלכם כקבינט הדיור לתכנן לאנשים – אנשים חיים שם והם לא צריכים לגור?

יוסף עטאונה: הם לא צריכים להתפתח?

יוסף עטאונה: למה אתם עושים את עצמכם: איפה שיש ערבים, במיוחד בנגב, כל מוסדות התכנון היכן שיש ערבים מוצאים את עצמם מתכננים על שטח הישוב.

יוסף עטאונה: הפכתם כלי בפני הממשלה לגירוש ערבים, לנישול ערבים מאדמות.

יוסף עטאונה: מעניין, היינו בסיפור של אום-אל-חיראן.

יוסף עטאונה: אתם עוזבים את כל הנגב ומתכנננים דווקא על השטח של אום-אל-חיראן?

יוסף עטאונה: אתם מוציאים עכשיו את תושבי אל-פורעה ואז-זערורה.

יוסף עטאונה: אתם מוצאים עכשיו את עצמכם מתכננים גם את קריית המודיעין על עווג'אן, איפה שיש כפרים בלתי מוכרים.

יוסף עטאונה: הנגב כל כך רחב, יש מקום לתכנן לכולם.

יוסף עטאונה: תתביישו לכם.

איתן כבל: תודה.

איתן כבל: גילי סופר, בבקשה, ולאחר מכן חבר הכנסת דב חנין ואחריו אלכס לניס.

<גילי סופר: צהרים טובים, כבוד היושב-ראש.

<גילי סופר: אני מדבר בשם עמותת "תיירות ערד", בקצרה ובמהירות, אבל אני רוצה להתחיל מכיוון אחר.

<גילי סופר: בשנת 2005 היה מאבק גדול מאוד בנושא הפוספטים, שנקרא "מאבק ארץ בראשית".

<גילי סופר: "רותם אמפרט" ביקשה לכרות בחצבה מערב.

<גילי סופר: כאשר פותחים את העיתונות מאז ורואים מה קרה בעקבות הניצחון של הירוקים, מגלים ש"רותם אמפרט" הודיעה שבגלל ניצחון הירוקים נשארו לה עתודות רק ל-12 שנים של כרייה.

<גילי סופר: זה היה לפני 12 שנים.

<גילי סופר: למה אני מזכיר את זה?

<גילי סופר: כי בסופו של דבר מדובר בוועדת הכלכלה, ואולי השאלה הכי גדולה, כאשר שואלים איפה כורים ולמה, היא מה באמת העתודות שיש לחברה לכרות.

<גילי סופר: אני רוצה לעמוד על הנקודה הזאת, שאף אחד באמת לא יודע, אפילו לא מר יוסי וירצבורגר שיושב פה מולי, שמלין בדוח הוועדה הבין-משרדית – והוא היה מרכז הוועדה לדעתי – שהנתונים לגבי עתודות הפוספטים נמצאים בידי הגורם הכלכלי ושהמדינה לא באמת יודעת כמה פוספטים יש ואיפה.

<גילי סופר: עובדה שכל הנתונים – סליחה על השפה העממית – כל ה"חארטה" הזאת של מה שמדובר בנתוני זיהום אוויר, הכול מופרך.

<גילי סופר: כל המספרים באוויר, אין הוכחה לשום דבר שקיים.

<גילי סופר: כל הנתונים באים מהגורם הכלכלי, שמעניין אותו דבר אחד בלבד, אולי לגיטימי: למקסם את הרווחים לבעלי המניות.

<גילי סופר: אני חושב שהגיע הזמן להפסיק את תיאטרון האבסורד הזה ולדאוג קודם כול לבסיס נתונים ראוי.

<גילי סופר: מילה אחת על התיירות, ברשותך, כבוד היושב-ראש.

<גילי סופר: ערד מלבלבת, מבקשת לפרוח, והדבר זה חונק אותה.

<גילי סופר: אנחנו צריכים הכרעה מהירה בנושא הזה.

<גילי סופר: תודה רבה.

איתן כבל: תודה לך.

איתן כבל: חבר הכנסת דב חנין ואחריו אלכס לניס.

איתן כבל: אנא תהיו ממוקדים.

איתן כבל: בבקשה.

דב חנין: תודה לך, אדוני היושב-ראש.

דב חנין: אני מסכים לגמרי עם חבר הכנסת רוזנטל, שאנחנו ממש לא חייבים היום לכרות פוספטים במחירי הפסד כאשר אפשר להשאיר אותם גם לעוד עשרים או שלושים שנים.

דב חנין: אני גם מסכים עם שאלת התעסוקה אבל צריך להיות ברור מאוד: המכרה הזה לא מייצר תעסוקה.

דב חנין: אלה הנתונים.

דב חנין: אתם יודעים על מה אנחנו מדברים?

דב חנין: על 25 עובדים.

דב חנין: וכמה מקומות עבודה ילכו לאיבוד בגלל המכרה הזה?

דב חנין: כמה מקומות עבודה בתיירות בערד ילכו לאיבוד כאשר ערד תהפוך להיות לעיר מכרות?

דב חנין: אדוני היושב-ראש, בצד אחד של המשוואה יש לנו חיים של בני אדם, יש לנו בריאות, יש לנו את המגורים של הישובים בכפרים אל-פורעה, אז-זערורה וכפרים נוספים באזור, יש לנו תעסוקה, ובצד השני של המשוואה יש לנו רווחים של בעל הון שנמצא בלונדון.

דב חנין: מה קובע?

דב חנין: מה גובר?

דב חנין: לא מפתיע: הרווחים של בעל ההון שנמצא בלונדון מתגברים על הכול.

דב חנין: אני רוצה לומר לך, אדוני היושב-ראש, זה סיפור עם היסטוריה מאוד ארוכה וקשה.

דב חנין: העמדה המקצועית של משרד הבריאות מתחילת הדרך הייתה נגד.

דב חנין: אחר כך הזמינו מומחה בין-לאומי כדי להציג דעה שנייה.

דב חנין: המומחה הבין-לאומי אמר: נגד, זה פוגע בבריאות, פוגע בחיים.

דב חנין: עכשיו רוצים להתעלם ממנו.

דב חנין: אני קורא את העמדה של ההסתדרות הרפואית: נגד.

דב חנין: אני קורא את העמדה של איגוד רופאי בריאות הציבור: נגד.

דב חנין: אני קורא את עמדת קבוצת המדענים, בכל מיני מישורים: נגד.

דב חנין: מכל הדברים האלה מתעלמים.

דב חנין: מה צריך לעשות עכשיו?

דב חנין: אני מסכים לגמרי עם סגן שר הבריאות: ראשית, לעצור ולבטל את ההחלטה.

דב חנין: אי אפשר להשלים עם המשך קידום ההחלטה הזאת.

דב חנין: אדוני היושב-ראש, אני רוצה לומר לך שאת הפשרה הזאת צריך יהיה לחקור כי מתחת לפני השטח יש כאן סיפורים, שלא אכנס אליהם כרגע, אבל הם סיפורים קשים מאוד.

דב חנין: כאשר יחקרו את הפרשה הזאת, יתפרסם ספר שיהיו בו הרבה דפים שחורים עם הרבה שמות.

דב חנין: אבל – ואני דווקא רוצה לסיים בטון אופטימי – יהיו בו גם שני שמות שיבלטו לטובה: סגן השר ליצמן והשרה לשעבר גרמן, שעמדו ועומדים בלחצים עצומים בתוך הממשלה, מצד כל מיני גורמים, ועומדים על שלהם.

דב חנין: אנחנו בוועדה צריכים לעמוד מאחוריהם ומאחורי הציבור.

איתן כבל: תודה.

איתן כבל: אלכס לניס, בבקשה.

איתן כבל: לאחר מכן חבר הכנסת ג'מעה אזברגה.

<אלכסנדר לניס: ממש בקצרה.

<אלכסנדר לניס: אני רוצה להתחיל עם שאלה לכל חברי הוועדה, האם אתה יודעים לשם מה הגעתם לפה ומה אתם הולכים להחליט.

<אלכסנדר לניס: זאת השאלה הראשונה.

<אלכסנדר לניס: והשאלה השנייה, האם אתם יודעים שאתם הולכים לקבל החלטות על הקמת מכרה פוספטים.

<אלכסנדר לניס: אלה לא השאלות הנכונות.

<אלכסנדר לניס: הגעתם לפה כדי להחליט ולהצביע על החיים של 55,000 תושבי ערד ושל תושבי הפזורה הבדואית פלוס 10,000 חיילים שמשרתים בכל האזור מצומת שוקת ועד ערד, על זה אתם הולכים להצביע ולהחליט, על חיים ומוות.

<אלכסנדר לניס: די כבר, יותר מדי שנים אנחנו עוסקים בנושא הזה.

<אלכסנדר לניס: כבר זמן רב נדון נושא הפתיחה של מכרה הפוספטים בשדה בריר, שיכול להיסגר רק בישיבה אחת, ומטריד את כל התושבים שחיים באזור שבין צומת שוקת ועד ערד.

<אלכסנדר לניס: אתם מחזיקים – אני לא מדבר על כולם, אבל אני מדבר על זה שמחזיק את כל תושבי ערד והאזור, הפזורה, בחששות, האנשים האלה חיים בפחד שנים רבות מאוד.

<אלכסנדר לניס: משרד הבריאות מתנגד וקבע סופית שהמכרה מסוכן לבריאות.

<אלכסנדר לניס: מה יותר מזה?

<אלכסנדר לניס: צריך לשבת שנים ולהעביר מישיבה לישיבה, ובסוף לא זז כלום.

<אלכסנדר לניס: מה שמטריד גם, שבזמן האחרון במדינת ישראל, אנשים בחולצות לבנות מחליטים במקומנו ולא שואלים אותנו מה טוב לנו ומה רע לנו.

<אלכסנדר לניס: יש לנו בקשה מאת תושבי העיר והפזורה: תנו לנו לחיות בלי מכרות ותשאירו לנו את האוויר נקי לנשימה שקיים בארץ.

<אלכסנדר לניס: אתם עדיין יכולים לעצור את הרצח של תושבי ערד והפזורה.

<אלכסנדר לניס: מכרה הפוספטים שאישר קבינט הדיור לפני שבועיים מכיל אורניום ונמצא 3.7 קילומטרים מבתי המגורים בערד.

<אלכסנדר לניס: על פי דברי בכירי חברת "רותם אמפרט" הוא לא יוסיף מקומות עבודה בכלל.

איתן כבל: אנא תאמר משפט אחרון כי יש כאן עוד נציגים שאנחנו רוצים לשמוע.

<אלכסנדר לניס: דבר אחד אני רוצה להוסיף: אני מבקש מן האנשים שמקבלים את ההחלטות לחשוב שהם עלולים לפגוע באנשים ובילדים ולא ניתן יהיה לחזור אחורה.

איתן כבל: תודה.

איתן כבל: חבר הכנסת ג'מעה אזברגה, בבקשה.

ג'מעה אזברגה: אדוני היושב-ראש, קודם כול אני מברך את סגן השר על ההחלטה ועל הנחרצוּת שלו בעניין, עמדה שלא משתנה לאורך זמן, למרות השינויים בממשלה.

ג'מעה אזברגה: אני חושב שתעסוקה היא דבר חשוב, אבל יש דבר חשוב ויש דבר חשוב מאוד: החיים של אנשים חשובים יותר מן התעסוקה.

ג'מעה אזברגה: לדעתי משרד הבריאות, המשרד להגנת הסביבה, ההסתדרות הרפואית, כל הגורמים למיניהם חושבים בכיוון אחד ויחיד, שהמכרה הוא דבר רע וגרוע לכולנו, לבריאות של האנשים.

ג'מעה אזברגה: אבל יש דבר יותר מזה, שאנחנו מדברים על טרנספר של כפרים שלמים.

ג'מעה אזברגה: האם חשוב להם רק המכרה?

ג'מעה אזברגה: אנשים יושבים בלונדון, כפי שאמר חברי דב חנין, על מנת לעשות רווחים וכסף והחיים של האנשים לא מעניינים אותם.

ג'מעה אזברגה: לא רק שזה מפגע בריאותי אלא זה גם מפגע תיירותי וגם מפגע לתעסוקה של האנשים.

ג'מעה אזברגה: יותר מכך, אני חושב שזה יהווה בעתיד מעמסה על מערכת הבריאות במדינת ישראל, זה יכול להכביד עליה.

ג'מעה אזברגה: במקום לטפל באנשים חולים ואנשים שעומדים למות, כאשר המעמסה תהיה גדולה יותר מהרווח שהולכים להרוויח אנשים – לפי המחקרים בסך הכול שלטונות המס במדינת ישראל ירוויחו 7 דולר על כל טון פוספטים.

ג'מעה אזברגה: אני חושב שזו הזדמנות, אני קורא מייד לגנוז את התוכנית הזאת ולא לחזור אליה.

ג'מעה אזברגה: תודה לך.

איתן כבל: תודה לחבר הכנסת ג'מעה אזברגה.

איתן כבל: מוסטפא רביע, בבקשה, ולאחר מכן חבר הכנסת טלב אבו עראר.

איתן כבל: אני מבקש באמת לקצר בדברים, להשתדל לא לחזור על הדברים כי יש כאן עוד שלושה גורמים שחשוב לי לשמוע: רשויות התכנון, משרד האנרגיה ונציגי כי"ל.

איתן כבל: אני מבקש מאוד לקצר בדברים, לא לחזור על דברים שאחרים כבר אמרו.

איתן כבל: בבקשה.

<מוסטפא אלקיעאן: אני מדבר כתושב אל-פורעה, בשם התושבים.

<מוסטפא אלקיעאן: המכרה – זה לא רק עניין בריאותי בשבילנו אלא זה עניין של קיום, זה עניין של מסורת, של צורת החיים שלנו.

<מוסטפא אלקיעאן: אם יהיה מכרה לא נוכל להתקיים, בנוסף לכל הנזק הבריאותי שייגרם לכל האזור.

<מוסטפא אלקיעאן: לא אזכיר גם את שדה התעופה ואת הרוח הדרומית-המערבית שתנשב על ערד, שהיא הרוח שנושבת הכי הרבה בחורף.

<מוסטפא אלקיעאן: אני מציע לתושבי ערד ולכל תושבי הפזורה להתעשת ולהתנגד בתוקף לכל העניין הזה.

איתן כבל: תודה, אדוני, אני מעריך מאוד את העובדה שדיברת קצר ולעניין.

איתן כבל: חבר הכנסת טלב אבו עראר, בבקשה.

טלב אבו עראר: תודה, מכובדי היושב-ראש.

טלב אבו עראר: אני מברך את כל המשתתפים.

טלב אבו עראר: אני מברך את האורחים הבדואים שנמצאים כאן (מברך בערבית).

טלב אבו עראר: אני מברך את כבוד הרב ליצמן, סגן השר שהוא במעמד שר – בשבילנו אתה שר.

טלב אבו עראר: אני מצטרף לכל מילה שאמרו קודמיי כאשר דיברו על הסכנות הנשקפות מהקמת מכרה שדה בריר.

טלב אבו עראר: זו שיטה להרוג אנשים אבל כנראה בצורה אטית, לא עם כדור אקדח או עם פיצוץ אלא להרוג אנשים בהקמת מפעלים או לחנוק אותם, לזה מתכוונת הממשלה הזו.

יעקב ליצמן: אתה תוקף אותי עכשיו כי אני חלק מן הממשלה.

טלב אבו עראר: אז נדבר רק על ביבי?

איתן כבל: עזוב, בואו נשאיר את הדיון ברמה המקצועית.

טלב אבו עראר: מכובדי, אם באמת הממשלה הזאת, וביבי ראש הממשלה בעיקר, הגיע למצב שהוא יעדיף את הטייקונים, את הרווחים, את ההון על פני חיי אדם, אנחנו במצב שמחייב באמת פתרון מיידי.

טלב אבו עראר: הכוונה המסתתרת מאחורי המכרה הזה, כפי שאמר הדובר לפניי מאל-פורעה, היא לבצע טרנספר כדי לגרש בדואים מאדמותיהם.

טלב אבו עראר: יושבים שם עשרות אלפי בני אדם.

טלב אבו עראר: הפעם אני שמח מאוד שיש לנו שותפים באופן מובהק במאבק מאוחד, תושבי ערד, שגם הם מתנגדים בתוקף להקמת המכרה הזה.

טלב אבו עראר: הרי בנגב יש שטח ענק שאפשר להקים בו מכרה כזה, או אחרים, אבל לא ניתן למכרה הזה לקום, אפילו לא על גופתנו.

טלב אבו עראר: בעזרת אלוהים, זה לא יעבור, לא יקום מכרה כזה.

טלב אבו עראר: אני אומר לוועדת התכנון שאישרה את זה: תתביישו לכם, תחזרו בכם.

טלב אבו עראר: זה יירשם בהיסטוריה כאות קין על מצח כל אחד ואחד שאישר תוכנית כזו.

טלב אבו עראר: אנחנו נתנגד.

טלב אבו עראר: ביום חמישי תהיה לנו הפגנה, בהשתתפות סגן השר.

טלב אבו עראר: אני קורא לכולם, שנבוא בהמונינו, אלפים או עשרות אלפי בני אדם, להגיד לראש הממשלה ולממשלתו האומללה להפסיק ולמנוע את הקמת המכרה הזה.

איתן כבל: תודה, חבר הכנסת טלב אבו עראר.

איתן כבל: אקרא את סדר הדוברים: יעקב לקס ולאחר מכן מעיגל אלהואשלה, יוסי וירצבורגר, למרות שלא נרשמת לישיבה כנציג המשרד אמחל לך הפעם, רני לובנשטיין, סמנכ"ל בכיר לקשרי חוץ בכי"ל שארצה לשמוע את דבריו, תפוס כבר את מקומך סביב השולחן, שאחד מן האורחים יפנה לו, ד"ר שרית עוקד, ונציגי מינהל התכנון.

איתן כבל: בבקשה, חברים, חבל על הזמן.

<יעקב לקס: כבוד היושב-ראש, תודה רבה.

<יעקב לקס: אני מייצג פה היום את "חיים וסביבה", ארגון הגג של הארגונים שעניינם איכות הסביבה, ואנחנו כבר לא רק מחבקי עצים, אנחנו מדברים על קיימוּת.

<יעקב לקס: קיימוּת כוללת בני אדם לא פחות מאשר יעלים.

<יעקב לקס: אנחנו מדברים כאן בעצם על המאבק הסביבתי הכי ארוך בארץ, אולי הכי ארוך בעולם.

<יעקב לקס: אני בעסק הזה מ-1982, לא בכובע הזה.

<יעקב לקס: אחד הדברים בקיימוּת הוא גם ניהול נכון של משאבי כדור הארץ.

<יעקב לקס: משאב הפוספט בכדור הארץ הוא משאב מתכלה עולמית.

<יעקב לקס: יש גרסאות שונות על כמה פוספט יש.

<יעקב לקס: אחד הדברים שפעם למדתי בכלכלה, זה היה תרגיל שמישהו עשה, הזין את המחשב במיליון נתונים, המחשב עבד שעתיים ופלט לו הודעה: "לקנות בזול ולמכור ביוקר".

<יעקב לקס: פה אנחנו מוכרים בזול את מה שבעתיד יצטרכו לקנות ביוקר, ולא סתם, אלא מוכרים בזול סלע פוספט גולמי, שולחים לחוץ לארץ, כי כיום לא כדאי להפיק ממנו את המוצרים העדינים, אבל בעוד לא הרבה עשרות שנים, כאשר המוצר הזה יאזל בעולם, האוצר הזה יהיה שווה, סליחה: הסלע הנחות הזה יהיה טוב מאוד לייצור המוצרים העדינים.

<יעקב לקס: מה שקורה כאן הוא לא ניהול משאב לאומי אלא ניהול משאב שנחשב על ידי בעלי הזיכיון כאילו כרכושם הפרטי.

<יעקב לקס: דיברו פה על חלופות, דיברו פה על בריאות.

<יעקב לקס: לא אלאה אתכם.

<יעקב לקס: משפט אחרון: נעשה מחקר על עלויות חיצוניות שאינן כלולות בתחשיב של היצרן.

<יעקב לקס: העלויות החיצוניות לשנת כרייה הן – שבו חזק – 475 מיליון שקלים בשנה.

<יעקב לקס: ההכנסה מהתמלוגים היא פי 30 פחות, היא 1/30 מזה.

<יעקב לקס: תודה רבה.

איתן כבל: תודה.

איתן כבל: הדובר הבא יהיה יוסי וירצבורגר, מבכירי משרד האנרגיה, בבקשה, ולאחר מכן מעיגל אלהואשלה.

<יוסי וירצבורגר: תודה רבה, כבוד היושב-ראש.

<יוסי וירצבורגר: אני רוצה לחזור לתחילת הדיון.

<יוסי וירצבורגר: הייתה לך טעות אחת קטנה: בישיבה שבה היית עם השר גבאי והשר ליצמן, משרד האנרגיה לא נכח.

<יוסי וירצבורגר: קיבלנו הוראה לבצע את התסקיר.

איתן כבל: הוא צודק.

איתן כבל: שוחחתי עם מי שהיה המנכ"ל אז.

מיקי רוזנטל: לא משנה, אבל קיבלתם הודעה לבצע את התסקיר.

איתן כבל: האמינו לי שאני מכיר את הנתונים, גם הוא צודק וגם אני צודק.

<יוסי וירצבורגר: שאול מרידור, המנכ"ל דאז.

<יוסי וירצבורגר: קיבלנו את סיכום הישיבה, רצינו להרים את הכפפה.

<יוסי וירצבורגר: איגמתי כבר תקציבים בתוך המשרד לצורך זה.

<יוסי וירצבורגר: פנינו למשרד הבריאות כדי לדעת איזה מומחה בין-לאומי מעוניינים להעסיק.

<יוסי וירצבורגר: משרד הבריאות אמר שהוא לא מעוניין שניקח מומחה בין-לאומי.

<יוסי וירצבורגר: לכן לא עשינו.

דב חנין: כמה מומחים בין-לאומיים אפשר עוד להביא?

איתן כבל: תנו לאנשים לדבר.

איתן כבל: אני רוצה להגיע לסיכומים, אני רוצה לסכם את העניין.

איתן כבל: גם אם הוא צודק, זה לא רלוונטי.

איתן כבל: אני כתבתי את המכתב ולא קיבלתי שום התייחסות לעניין הזה.

<יוסי וירצבורגר: חבר הכנסת חנין- - -

איתן כבל: יוסי וירצבורגר, גם לא נרשמת לדיון וגם אתה עונה לו?

איתן כבל: אתה יודע איך זה אצלי בוועדה, אני פה מנהל את הדיונים.

איתן כבל: אתה עונה לי, לא לו.

איתן כבל: בבקשה.

<יוסי וירצבורגר: בסדר גמור.

<יוסי וירצבורגר: כדי להגיד שפרויקט לא יקום צריך לעשות לו תסקיר השפעה על הסביבה.

<יוסי וירצבורגר: בתסקיר השפעה על הסביבה, אם לא יהיה אתר לא יהיה על מה בכלל לתת את ההנחיות לתסקיר.

<יוסי וירצבורגר: לכן יש פה עניין של ביצה ותרנגולת.

<יוסי וירצבורגר: חוקי מדינת ישראל קובעים איך נותנים תסקיר השפעה על הסביבה.

<יוסי וירצבורגר: יכול להיות שהתסקיר יגיד: חברים יקרים, יש פה פוספטים, יש הנחיות בריאותיות, יש הנחיות סביבתיות, אל תכרו פה פוספטים.

<יוסי וירצבורגר: זה יכול להיות, אבל זה השלב שבו אנחנו נמצאים.

<יוסי וירצבורגר: עכשיו אתם בעצם מבקשים מאתנו לחזור אחורה ולהגיד: תבטלו את האתר.

<יוסי וירצבורגר: אם נבטל את האתר – זה עניין הביצה והתרנגולת: אז לא יהיה תסקיר.

יעל גרמן: מי מממן את התסקיר?

<יוסי וירצבורגר: אענה לך אחר כך.

דב חנין: אתה מוכן שאת הניסויים האלה יעשו עליך או על החברים שלך?

איתן כבל: חברים יקרים, אני רוצה להבהיר, גם לחברי הכנסת, אתם מפריעים לי לנהל את הדיון ולהגיע לסיכום.

איתן כבל: באמת, אני אומר את זה בצורה ברורה, בבקשה.

איתן כבל: אני אתכם, אז אל תפריעו לי.

יעל גרמן: אבל שנקבל תשובה.

איתן כבל: אני יודע מה אני רוצה לשאול אותו.

איתן כבל: בבקשה.

<יוסי וירצבורגר: לגבי ההחלטה של המועצה הארצית, היו בה שני דברים חריגים שאני אישית לא מכיר מתוכניות אחרות.

<יוסי וירצבורגר: אמרו גם ספציפית, בגלל שאין עדיין מה שנקרא בחוקים תסקיר השפעה על הבריאות, שההנחיות לתסקיר ההשפעה על הסביבה יתואמו עם משרד הבריאות.

<יוסי וירצבורגר: לא בהתייעצות אלא בתיאום.

<יוסי וירצבורגר: דבר נוסף, ביקשו ממי שעורך את התוכנית לערוך מסמך חברתי שיכלול גם השפעה על התיירות.

דב חנין: ראיתם שם גם את הבדואים או שאותם לא ראיתם?

<יוסי וירצבורגר: אבל זה עוד לא נעשה.

דב חנין: אני ראיתי את המפות שהציגו למינהל התכנון.

דב חנין: לא נמצאים שם בדואים, השטח ריק.

<קריאה: הם נקראים "צביר".

<יוסי וירצבורגר: לגבי דוח סאמט – בואו נחזור קצת אחורה: כאשר דוח סאמט הגיע בהתחלה, זו לא הייתה המטרה המרכזית שלו.

<יוסי וירצבורגר: אחת המטרות המרכזיות שלו הייתה לבדוק האם יש רדיואקטיביות בשטח.

יעל גרמן: ממש לא, אני מצטערת, אני מוחה על הדבר הזה.

יעל גרמן: זו מעולם לא הייתה השאלה, ואני זאת שהוצאתי את הבקשה לדוח.

יעל גרמן: מעולם לא דיברנו על רדיואקטיביות, ובדוח הוא גם לא מדבר על זה.

יעקב ליצמן: איפה היית בדוח סאמט?

<יוסי וירצבורגר: באותו תפקיד.

איתן כבל: חברים, בשעה 15:59 אני חייב לסיים את הישיבה כי אחרי זה לא ממשיכים לרשום פרוטוקול.

איתן כבל: אתם מכירים את הכללים של הכנסת.

איתן כבל: אני רוצה שנצא מכאן עם מסקנות.

איתן כבל: לכן אדוני ידבר עוד 2 דקות.

<יוסי וירצבורגר: בוועדת העורכים האחרונה – אפשר להסתכל בפרוטוקול – אני ביקשתי שמשרד הבריאות יציג את דוח סאמט.

יעקב ליצמן: לא.

יעקב ליצמן: הנה הדוח.

יעקב ליצמן: מילה אחת לא דוברה על זה.

יעקב ליצמן: בסיכום האחרון של הקבינט מילה אחת לא נאמרה על בריאות.

יעקב ליצמן: דיברו על תסקירים של כולם אבל מילה אחת לא נאמרה על בריאות.

<יוסי וירצבורגר: כבוד הרב, לא דיברתי על החלטת הקבינט.

<יוסי וירצבורגר: אני מדבר על ועדת העורכים שצריכה להנחות את התסקיר.

<יוסי וירצבורגר: ביקשתי שמשרד הבריאות יציג את דוח סאמט.

<יוסי וירצבורגר: שני דברים אחרונים: מי שמממן את כל האופרציה הזאת זה משרדי ממשלה, זה מינהל התכנון, ואם יצטרכו עוד יועצים חיצוניים אז גם משרד האנרגיה.

<יוסי וירצבורגר: זה לא החברה.

<יוסי וירצבורגר: זו הייתה דרישה קודמת, שלא יכול להיות שניתן לחברה לממן את התסקיר.

<יוסי וירצבורגר: יש פה סתירה.

<יוסי וירצבורגר: יעקב לקס צודק, משנת 1982 יש שם מאבק.

<יוסי וירצבורגר: ב-1988 היה דוח רהב בחסות בנק ישראל, שהמליץ לכרות את הרביע הדרום-מערבי של מה שנקרא שדה זוהר, שאנחנו קוראים לו שדה בריר.

<יוסי וירצבורגר: כאשר אומרים כאן שכדאי לשמור את הפוספט לעתיד- - -

עבד אל חכים חאג' יחיא: את מי הוא מייצג?

איתן כבל: את משרד האנרגיה.

עבד אל חכים חאג' יחיא: הוא לא מייצג את כי"ל?

איתן כבל: עזוב את זה עכשיו, באמת.

איתן כבל: אני רוצה לסכם את הדיון.

איתן כבל: תודה.

<יוסי וירצבורגר: אם עכשיו לא יכרו את הפוספט בוודאי שלא יכרו אותו בעתיד כי הבינוי רק מתקרב לאתר.

איתן כבל: תודה.

איתן כבל: בבקשה, גברתי.

<איזבלה קרקיס: אני חייבת להגיב על הבקשה להציג את דוח סאמט.

<איזבלה קרקיס: קודם כול, משרד הבריאות פרסם את דוח סאמט.

<איזבלה קרקיס: אנחנו תרגמנו אותו מאנגלית לעברית.

<איזבלה קרקיס: הוא מופיע באתר של המשרד, התקציר כולו.

<איזבלה קרקיס: הוא מתייחס ומבוסס על תסקיר ההשפעה הסביבתי הקודם שבוצע.

<איזבלה קרקיס: כרגע אם מדובר על תסקיר השפעה סביבתי חדש, מה המשמעות של הממצאים של דוח סאמט כרגע אם אנחנו מבקשים פה תוספת ותיקונים על תסקיר השפעה על הסביבה?

<איזבלה קרקיס: זאת הייתה התשובה של המשרד.

<איזבלה קרקיס: הדגשנו את המשמעות של תסקיר השפעה על הבריאות, הבסיס של תסקיר ההשפעה על הסביבה החדש המתוקן.

<איזבלה קרקיס: פה התוספת והמשמעות.

איתן כבל: תודה, גברתי.

איתן כבל: אדון אלהואשלה, בקצרה, ולאחר מכן נשמע את אנשי מינהל התכנון, שיגידו לנו בדיוק מה קרה עד עכשיו, בבקשה.

<מעיגל אלהואשלה: שלום לכולם, תודה אדוני היושב-ראש, תודה גם לסגן השר, תודה לכל מי שהגיע לישיבה הזאת.

<מעיגל אלהואשלה: למען האמת אני רוצה לדבר רק על נקודה אחת קצרה מאוד, שהיא שיתוף הפעולה בין אנשי ערד לבין אנשי הפזורה.

<מעיגל אלהואשלה: השיתוף הזה מוכיח את עצמו.

<מעיגל אלהואשלה: למען האמת, יש פה בעיה רצינית מאוד.

<מעיגל אלהואשלה: כל הכסף שיבוא מתוך המכרה לא שווה ילד אחד שימות, לא יהודי ולא ערבי.

איתן כבל: תודה.

איתן כבל: אתה אלוף, אני ממש מודה לך.

איתן כבל: מינהל התכנון ואז ד"ר שרית עוקד.

איתן כבל: אני כבר מציין, מי שיאמר לה מילה אחת – אוציא אותו החוצה.

איתן כבל: אני רוצה עכשיו לשמוע בדיוק את סיפור הדרך, להבין איפה זה עומד.

איתן כבל: בבקשה.

<נועה נאור: לפני שאני מתחילה לדבר, כדאי שאבהיר.

<נועה נאור: אני נציגת מינהל התכנון ולא המועצה הארצית לתכנון ולבנייה.

<נועה נאור: המועצה הארצית היא גוף שמורכב ממשרדי ממשלה, מנציגי ציבור, והם אלה שמקבלים את ההחלטה.

<נועה נאור: מינהל התכנון הוא חלק מן המועצה הארצית.

<נועה נאור: עכשיו נעבור הלאה.

עבד אל חכים חאג' יחיא: אני רוצה להבהיר, המועצה הארצית דנה במה שאתם מגישים לה.

עבד אל חכים חאג' יחיא: אל תשחקי אותה "ראש קטן".

איתן כבל: חברים, יש לנו פחות מרבע שעה.

איתן כבל: תנו לי לנהל את הדיון כפי שצריך.

איתן כבל: בבקשה.

<נועה נאור: אתה רוצה לדעת את ההשתלשלות.

<נועה נאור: תמ"א 14ב'- - -

איתן כבל: אני מנהל את הדיון, אעשה לך חיים קלים יותר, בואי נדלג על ההיסטוריה, בואי נתקדם.

איתן כבל: אני רוצה לדעת מה היה בהליך של ההחלטה האחרונה שהתקבלה במועצה.

איתן כבל: זה מה שמעניין אותי.

איתן כבל: את ההיסטוריה – כבר הייתי פה, כבר ניהלנו כאן את הדיונים.

מיקי רוזנטל: אנחנו יודעים מה זה תמ"א 14ב'.

מיקי רוזנטל: את הכול אנחנו יודעים.

<נועה נאור: מה שהובא ליאישור קבינט הדיור הוא תמ"א 14ב'.

<נועה נאור: זאת תוכנית מתאר ארצית, שכוללת 130 אתרים לכרייה ולחציבה, ברמה מתארית שאי אפשר להוציא מכוחה היתרי בנייה.

<נועה נאור: אחד האתרים שם הוא שדה בריר.

<ניסן בן חמו: 90% שם זה פוספטים.

<נועה נאור: השלב הבא הוא מתן הוראה לקידום תוכנית מתאר ארצית מפורטת לכרייה בשדה בריר.

<נועה נאור: מה זה אומר?

<נועה נאור: זה אומר שהמועצה הארצית החליטה: יש פה אתר, תקדמו בו תוכנית.

<נועה נאור: כדי לקדם תוכנית צריך לערוך הליך של בחינה.

דב חנין: למה ארצי ולא מחוזי?

<נועה נאור: בגלל שרצו שתהיה ראייה רחבה.

<נועה נאור: להיפך, זה היה בוועדה המחוזית ורצו שתהיה ראייה של כלל משרדי הממשלה ששותפים במועצה הארצית, רצו להעלות את זה רמה.

<ניסן בן חמו: הוועדה המחוזית התנגדה ולכן רצו להעלות את זה רמה.

דב חנין: יש משמעות לעמדת אנשי המקום שלא רוצים את המכרה הזה.

איתן כבל: חברים יקרים, לא אתן לפגוע בשליח.

איתן כבל: ביקשתי ממנה להציג את הדברים.

איתן כבל: אם היא הייתה הבעיה, הייתי פותר אותה, אבל היא לא.

איתן כבל: היא מציגה עכשיו את הדברים כפי שהם.

יוסף עטאונה: אם היא תוכל לחזור על המשפט האחרון שהיא אמרה, לא שמעתי אותו.

איתן כבל: בבקשה תחזרי על המשפט האחרון.

<נועה נאור: אמרתי שתוכנית המתאר הארצית המפורטת לשדה בריר היא תוכנית ספציפית, תוכנית ברמה מפורטת שהמועצה הארצית החליטה על קידומה באופן נפרד מתמ"א 14ב'.

<נועה נאור: היא מקודמת ורק מכוחה אפשר יהיה להוציא היתרי בנייה.

<נועה נאור: אבל כדי שהתוכנית הזאת תתקדם צריך לעשות תסקיר השפעה על הסביבה, והמועצה קבעה שתסקיר ההשפעה על הסביבה יכלול היבטים בריאותיים וההנחיות לעריכה שלו יתואמו עם משרד הבריאות.

<נועה נאור: בשלב הזה אנחנו נמצאים.

יעקב ליצמן: יש לי את הפרוטוקול: מילה אחת לא כתובה בהחלטה.

יעקב ליצמן: אני מציע לכולכם לראות את זה.

<נועה נאור: אני רוצה לקרוא לך את ההחלטה.

יוסף עטאונה: בתוכנית המפורטת לא רואים את האנשים?

יוסף עטאונה: מינהל התכנון.

איתן כבל: סלח לי, אני רוצה שידבר מי שלא דיבר עדיין.

איתן כבל: אתם רוצים שאגיע גם לסיכום.

איתן כבל: אני חייב לסיים.

איתן כבל: גברתי, תודה.

איתן כבל: תעבירי לי את המסמך.

מיקי רוזנטל: אנחנו חייבים להבין, יש פה מחלוקת עובדתית.

מיקי רוזנטל: אדוני, תברר אתה.

יעקב ליצמן: תרשה לי לשאול שאלה.

יעקב ליצמן: גברתי, האם בפני קבינט הדיור הציגו את המסמך של פרופ' סאמט?

יעקב ליצמן: האם הבהירו שיש שם סיכון לבריאות?

<נועה נאור: הסברתי פה שיש את תמ"א 14 ויש את תמ"א 14ב'.

איתן כבל: אני יודע לשאול את השאלות.

איתן כבל: אני מבקש, גברתי, שתעבירי אליי את המסמך כדי שאראה שכל אשר נאמר וצוטט כאן אכן מופיע.

איתן כבל: תודה רבה.

איתן כבל: עכשיו אני מבקש מרני לובנשטיין מכי"ל להתייחס, בבקשה.

<רני לובנשטיין: כמה נקודות.

<רני לובנשטיין: קודם כול, תודה, אדוני היושב-ראש.

<רני לובנשטיין: בנושא הבריאות, הבריאות של העובדים שלנו והבריאות של תושבי ערד ותושבי האזור- - -

<קריאה: בגלל זה אתה מסתיר את הנתונים.

<רני לובנשטיין: הם חשובים לנו לא פחות.

<רני לובנשטיין: חשוב לי להגיד פה בצורה ברורה, החברה תעמוד בכל הנחיה שתינתן בכל תסקיר, כמקובל.

<רני לובנשטיין: בשביל זה המדינה צריכה לצאת בתסקיר, וזה לא יקרה מחר בבוקר.

<רני לובנשטיין: בנוסף, הכרייה תעמוד בכל התנאים של חוק אוויר נקי.

דב חנין: אני על זה מוחה כי אני מכיר את החוק.

איתן כבל: מותר לך למחות, אבל עזוב.

<ניסן בן חמו: אבל, אדוני היושב-ראש, כמה אפשר לתת להם לשקר?

איתן כבל: סליחה, תקשיב היטב, אתה כנראה לא מבין: כאן אומרים עמדות, אלה שחושבים על אלה ככה ואלה שחושבים על אלה ככה.

<ניסן בן חמו: אבל יש עובדות.

איתן כבל: תן לו לסיים.

איתן כבל: כולנו דיברנו ושמענו מה אנשים אמרו.

איתן כבל: גם לו יש זכות להשמיע את הדברים שלו.

<ניסן בן חמו: גם לאמת יש מקום.

איתן כבל: האמת שלך.

איתן כבל: אני בצד שלך.

איתן כבל: אל תפריע לי לקדם את הדיון.

איתן כבל: אנחנו לא מסתובבים פה עכשיו עם לפידים.

איתן כבל: בבקשה.

<רני לובנשטיין: זו לא הפעם הראשונה שאנחנו אומרים, שאם יוכח אחרי כל הסקרים והבדיקות המקצועיות כמקובל שיש בעיה בריאותית מוכחת על בריאות התושבים אנחנו לא נבצע כרייה.

<רני לובנשטיין: אל תשכחו ש"רותם אמפרט" מפרנסת 6,000 משפחות במעגלים השונים.

<רני לובנשטיין: אנחנו מדברים פה על הנגב המזרחי.

<רני לובנשטיין: אנחנו מפרנסים בכבוד את העובדים שלנו וגאים בכך.

<רני לובנשטיין: אנחנו סומכים באמת את ידינו על המדינה, על משרדי הממשלה השונים שיעשו את העבודה.

<רני לובנשטיין: אני מבקש, אם אפשר, יש לנו כאן גם נציג של העובדים, אם אפשר שהוא יגיד כמה מילים.

איתן כבל: בבקשה.

<אהרון דנציגר: שלום, אני תושב ערד משנת 1964.

<אהרון דנציגר: אני עובד כבר 36 שנים ב"רותם", מתוכן כמעט 30 שנים במכרות בתור מפעיל ציוד מכני כבד.

<אהרון דנציגר: כל החיים שלי נבנו שם.

<אהרון דנציגר: בניתי שם את המשפחה ובניתי את עצמי מתוך זה שעבדתי במכרות.

<אהרון דנציגר: עבדתי עם עשרות, אם לא מאות אנשים שעבדו במכרה, אנשים שעד היום עובדים וכאלה שסיימו את העבודה ויצאו לפרישה בכבוד, ובריאים.

<ענת רסקין: וגם - - - זכרונו לברכה.

איתן כבל: חברים יקרים.

איתן כבל: העובדים במכרות הם חלק בלתי נפרד וצריך לשמוע אותם.

איתן כבל: אל תפריעו לאנשים.

<קריאות: - - -

מיקי רוזנטל: תנו לו להגיד, זכותו להגיד.

איתן כבל: ועוד איך זו זכותו.

איתן כבל: אנחנו נגן עליה.

איתן כבל: דבר.

<אהרון דנציגר: אני רוצה להזכיר שהעובדים עוברים כל שנה–שנתיים בדיקה רפואית על ידי רופאה תעסוקתית, שאחרי שלושים ומשהו שנים שהיא מתעסקת בעובדים האלה אמרה בעצמה שאין סכנה בריאותית בעבודה במכרה.

<ענת רסקין: - - -

איתן כבל: יקירה, לבי אתך, אבל זכותו להגיד את הדברים האלה.

<ענת רסקין: חשוב שייאמר שכל העובדים שהוא מדבר עליהם מסיימים בסוף במחלקה האונקולוגית, ההמטולוגית.

<קריאה: אדוני, מהיום השכר שלך יוכפל.

<קריאה: ..

איתן כבל: די, זה לא הוגן.

איתן כבל: מה אתה רוצה ממנו?

איתן כבל: הוא עובד שם.

איתן כבל: די, מספיק.

איתן כבל: מה זה?

איתן כבל: בבקשה.

<אהרון דנציגר: אני לא מתייחס להערות הללו, אני מתייחס לעובדות.

<אהרון דנציגר: אני עובדה חיה שהעבודה במכרה לא מסוכנת.

<אהרון דנציגר: אני רוצה להראות לך: אלה הנכדים שלי שכולם גרים בערד.

מיקי רוזנטל: אנחנו מאחלים לך אריכות ימים ובריאות טובה.

<שרית עוקד: אגיד רק שהיום יושבים שבעה על אשר בן לולו מערד, עובד ב"רותם", שנפטר מסרטן.

<שרית עוקד: אז אין עובדים חולים ואין עובדים מתים...

<אהרון דנציגר: מאיזה סרטן הוא נפטר?

<אהרון דנציגר: מה זה קשור?

<שרית עוקד: וגם אבא של סיון כהן שנמצאת כאן נפטר מסרטן.

איתן כבל: אהרון דנציגר, אל תפריע.

איתן כבל: כיבדתי אותך, נתתי לך לדבר, מנעתי מאחרים להפריע לך.

איתן כבל: אל תפריע לאחרים.

איתן כבל: תודה רבה.

<שרית עוקד: ביום ראשון רוצים לאשר בממשלה את תוכנית תמ"א 14ב'.

<שרית עוקד: אני רוצה שנבין שהתוכנית אומרת להפוך את בקעת ערד למכרה פוספטים אחד גדול.

<שרית עוקד: אין יותר התייחסות לחלופות, אין, לא קיים, רק בקעת ערד שתהיה מכרה פוספטים אחד גדול.

<שרית עוקד: את זה אנחנו חייבים לעצור.

<שרית עוקד: צריך להבין, זה שהמכרה מסוכן – זה כבר הוחלט.

<שרית עוקד: לפני 10 שנים נערך פה דיון בכנסת ונציג של כי"ל אמר בצורה הכי ברורה שבעולם: יביאו מומחה בין-לאומי, אם המומחה הבין-לאומי יגיד שזה מסוכן אנחנו לא נבקש לכרות יותר, אנחנו נעצור את התוכניות.

<שרית עוקד: הביאו מומחה בין-לאומי, הוחלט שזה מסוכן.

<שרית עוקד: נכון?

<שרית עוקד: את זה אומרת כאן שרת הבריאות לשעבר ואומר סגן שר הבריאות.

<שרית עוקד: המומחה הבין-לאומי קבע שזה מסוכן.

<שרית עוקד: אז למה ממשיכים לדון אם זה מסוכן או לא?

<שרית עוקד: כבר החליטו על כך ואמרו את זה.

<שרית עוקד: תודה.

איתן כבל: תודה, גברתי.

איתן כבל: אני רוצה לסכם.

<קריאה: לפני שאתה מסכם, תסבירו לנו למה הבריאות של הילדים שלנו פחות חשובה מן הכיס של הטייקונים.

איתן כבל: חברים יקרים, ביקשתי ממך לא להפריע לי.

<קריאה: ביקשתי לדבר ולא נתת.

איתן כבל: צא החוצה.

איתן כבל: אני רוצה לסכם את הדיון.

<קריאה: בשביל זה באנו, באנו לשמור על הילדים שלנו ולהציל אותם.

איתן כבל: זה חוצפה מן המדרגה העליונה, פשוט איש מחוצף.

איתן כבל: אנחנו יושבים פה כל הדרך כדי להגיע לנקודה הזו, וקם מישהו ומפריע.

<קריאה: אתה צודק.

<קריאה: אל תתרגז.

איתן כבל: אני יודע שאני צודק.

איתן כבל: בגלל זה אני מתרגז.

איתן כבל: אני רוצה לסכם.

איתן כבל: תקשיבו היטב.

איתן כבל: אדוני סגן השר, אני אומר את זה לכל הגורמים, כולל במשרד הבריאות.

איתן כבל: אף אחד לא יעשה ממני חוכא ואיטלולא.

איתן כבל: אפשר לא לקבל את דעותיי ולא להסכים איתן.

איתן כבל: אני אומר גם לך, יוסי וירצבורגר, עוד לא קבעתי את עמדתי הנחרצת הסופית בעניין הזה.

איתן כבל: אני מנסה כיושב-ראש ועדה לפחות להיצמד להליכים לפני שאני קובע את עמדתי.

איתן כבל: יש אחרים פה שנמצאים כבר הרבה יותר שנים ממני, כל אחד קבע את עמדתו.

איתן כבל: זאת נקודה המוצא שממנה באתי.

איתן כבל: נציגי כי"ל אומרים שאם יהיה חשש כזה או אחר, ולא כי העובד אמר, אלא אם יש סיכון כזה או אחר לא תהיה כרייה.

איתן כבל: אבל כדי שתהיה כרייה, הדבר הראשון שצריך לעשות הוא להסיר את כל העננות שמתקיימות על האופן שבו התהליך חייב להתקיים.

איתן כבל: אם לא יתקיים הליך שהוא שקוף, ברור ונטול פניות על ידי גורמים נטולי פניות, שום החלטה לא תהיה מקובלת.

איתן כבל: היא לא יכולה להיות מקובלת כי כאן יש הרבה כסף, ובמקום שיש הרבה כסף אפשר לכתוב כל מחקר שאתה רוצה.

איתן כבל: אנחנו חווים את זה פעם אחר פעם, מעניין הסיגריות ועד עניין המשקאות הממותקים, כפי שסגן השר יודע, שזה הדיון הבא שנערוך.

איתן כבל: גם להורים שלי, שיהיו בריאים, בראש העין, כשבנו להם את מכון הביוב 50 מטר מהבית אמרו שאת פסח כל השכונה תעשה שם כי "זה מדהים", לא חס וחלילה שומר על הבריאות אלא מדהים, המילה האחרונה באירופה מבין המכונים.

איתן כבל: שתלכו אתם לעשות שם את ליל הסדר.

איתן כבל: .. "שנחכה לרוח", "רוח מערבית".

איתן כבל: .. אני יודע בדיוק את משטר הרוחות.

איתן כבל: אני אומר כדי שנסכם את הדיון בצורה ברורה, כל עוד התהליך שהתחלתי כאן בוועדה לא יימשך, לא מעניין אותי המילים שכתובות פה.

איתן כבל: אני יודע, ברגע שדבר יוצא לדרך זה הסוף שלו, אי אפשר לעצור אותו.

איתן כבל: סגן השר ליצמן אולי כבר לא יהיה בממשלה, אולי זה ילך וההוא ילך, אנחנו מכירים את זה, ואז לא יהיה עם מי לדבר.

איתן כבל: אני מכיר את זה היטב ועל זה בונות מערכות.

איתן כבל: לכן אני אומר: אנחנו לא נאפשר.

איתן כבל: אדוני סגן השר, אם אתה תאפשר בממשלה, זה בעיה שלך.

איתן כבל: אנחנו פה בכנסת, ואגייס את כל הכנסת, כל עוד לא יוכח אחרת, נפעל שהתהליך הזה לא ייצא לדרך.

איתן כבל: תודה רבה.

איתן כבל: הישיבה נעולה.